Puti Kaisar-Mihara
Puti Kaisar-Mihara (sündinud 28. aprillil 1986 Padangis) on Indoneesia päritolu Austria võitluskunstide treener, tantsija, fotomodell ja filminäitleja. Teda tuntakse eelkõige 2016. aasta filmist "Tatort: Die Kunst des Krieges". Aastal 2019 mängis ta telesarjas "Vorstadtweiber", kus ta esines Viini lihtrahvaliku naise osas. Puti isa, Kagu-Aasia võitluskunstide suurmeister (pendekar) Mihar Walk Tan Pangeran (sündinud 1961) on rahvuselt minangkabau. Puti kolis kolme-aastasena koos isaga Indoneesiast Austriasse ja sai koolihariduse Viinis. Varsti pärast emigreerumist hakkas ta harjutama silek'it (minangkabau stiilis silat). Ta omandas isalt kõik selle võitluskunsti alused ning on nüüd pencak silat'i suurmeister (pendekar) ja töötab treenerina Pandeka Mihari instituudis Viinis. 22. detsembril 2016 tõusis ta pendekar IV tasemele. Lisaks emakeelele saksa keelele räägib ta indoneesia keelt ja oskab hästi inglise keelt. Hommikuti ta võimleb. Mihara ei ole abielus ja võitleb rahu eest.